И З В Р Ш И Т Е Л	Образец бр.66
Павел Томашевски
именуван за подрачјето
на Основниот суд	И.бр. 5/2019
Скопје 1 и Скопје 2
ул.11 Октомври бр.23А-2/4
тел. 02 31-31-800; tomashevski@izvrsitel.com

Извршителот Павел Томашевски од Скопје, врз основа на барањето за спроведување на извршување од доверителот Даница Бончева од Скопје со живеалиште на ул.103 бр.2 с.Волково преку полномошник Адвокат Ленче Митровиќ, засновано на извршната исправа ВПП1-105/16 од 20.03.2017 година на Основен суд Скопје 2 Скопје, против должниците Данило Танески од Скопје со живеалиште на ул.Сава Михајлов 6/1/4, и Дивна Танеска од Скопје со живеалиште на ул.Никола Парапунов 3/1, за спроведување на извршување на ден 11.09.2020 година го донесува следниот:

З А К Л У Ч О К

ЗА УСНА ЈАВНА ПРОДАЖБА

(врз основа на членовите 179 став (1), 181 став (1) и 182 став (1) од Законот за извршување)

СЕ ОПРЕДЕЛУВА трета продажба по предлог на доверителот со усно јавно наддавање на недвижноста означена како:

КП бр.846 дел 2 на адреса ул.Никола Парапунов 3, бр.на зграда 2, намена стан, влез 001, кат 01, број 001, со површина од 39 м2

КП бр.846 дел 2 на адреса ул.Никола Парапунов 3, бр.на зграда 2, намена лоѓии, балкони и тераси, влез 001, кат 01, број 001, со површина од 10 м2

сосопственост на должниците Данило Танески и Дивна Танеска и доверителот Даница Бончева.

Продажбата ќе се одржи на ден 09.10.2020 година во 12,00 часот во просториите на Извршител Павел Томашевски ул.11 Октомври бр.23А-2/4 .

Почетната вредност на недвижноста, утврдена со заклучок на извршителот Павел Томашевски, изнесува 2.583.000 денари, која цена е намалена од првото јавно наддавање.

Недвижноста е оптоварена со следните товари и службености Налог за извршување чл.166 на извршител Павел Томашевски. Должникот кој како сопственик домува во продадената семејна станбена зграда или стан, не го задржува правото да домува тука и е должен зградата, односно станот да ги испразни во рок од 30 дена од денот на доставување на Заклучокот за предавање во владение на недвижноста, а ако тоа не го стори, извршителот на предлог од купувачот присилно ќе го изврши испразнувањето на зградата односно станот.

На јавното наддавање можат да учествуваат само лица кои претходно положиле гаранција која изнесува 1/10 (една десеттина) од утврдената вредност на недвижноста, еден ден пред одржување на јавното наддавање.

Уплатата на паричните средства на име гаранција се врши на жиро сметката од извршителот со бр. 250015000107465 која се води кај Шпаркасе банка АД Скопје и даночен број 5032010500297.

На понудувачите чија понуда не е прифатена, гаранцијата им се враќа веднаш по заклучувањето на јавното наддавање.

Најповолниот понудувач - купувач на недвижноста е должен да ја положи вкупната цена на недвижноста, во рок од 15 дена од денот на продажбата, во спротивно ќе се определи нова продажба, а средствата од положената гаранција се сметаат за наплатени средства во извршувањето.

Овој заклучок ќе се објави во следните средства за јавно информирање Нова Македонија и електронски на веб страницата на Комората .

Заклучокот ќе се достави до странките, заложните доверители, до учесниците во постапката, до лицата кои имаат запишано или законско право на првенство на купување и до надлежниот орган на управата.